ROMANIA

JUDEŢ TIMIŞ

ORAŞ DETA

Nr. 7078/20.07.2022                                          
RAPORT
privind aprobarea documentației tehnico-economice, a Devizului General și Indicatorii tehnico-economici (faza – SF+PT), ai obiectivului de investiții  „Amenajare parcări și drum de legătură în orașul Deta, cartier Târgul Mare, între blocurile A5 și B3, CF. nr. 404107” oraș Deta, jud. Timiș.
Având în vedere necesitatea asigurării de locuri de parcare în zona blocurilor din cartierul Târgul Mare, cât și asigurării de locuri de parcare care să deservească în principal blocul de locuințe sociale propus spre execuție în zonă, s-a întocmit o documentație tehnico- economica, Faza SF+PT „Amenajare parcări și drum de legătură în orașul Deta, cartier Târgul Mare, între blocurile A5 și B3, CF. nr. 404107”oraș Deta, jud. Timiș în vederea realizării unei străzi, execuția locurilor de parcare între blocurile A5 și B3 si a trotuarelor de acces. De asemenea, facilitățile oferite de modernizarea străzii asigura deservirea unui număr mare de locuințe in zona prin creșterea confortului și a condițiilor de trai în zona, sporirea capacității de circulație prin mărirea fluenței traficului, realizarea unui confort pentru participanții la trafic – autovehicule, mărirea siguranței circulației, îmbunătățirea mediului prin reducerea noxelor și a poluării sonore, creșterea nivelului de trai și a confortului  riveranilor.
Astfel, s-a  întocmit o documentație tehnico-economică - Faza SF+PT conform HG nr. 907/2016,privind etapele de elaborare și conținutul cadru al documentaților tehnico-economice aferente obiectivelor de investiții, cu modificările și completările ulterioare, pentru obiectivul de investiţii „Amenajare parcări și drum de legătură în orașul Deta, cartier Târgul Mare, între blocurile A5 și B3, CF. nr. 404107”oraș Deta, jud. Timiș, Proiect nr. 839/2022 faza – SF+PT), întocmit de proiectant general, S.C. H.C.&D.CONSTRUCT SRL cu sediul în Timișoara, Arh. Ion Mincu, nr. 16, bl. B100, sc. C, ap. 10, cod poștal 300411, județul Timiș,  propunem Consiliului local Deta, aprobarea acestei documentații  Faza - SF+PT, Devizului General și Indicatorii tehnico-economici ai obiectivului de investiții , cu avizul Comisiei economice şi al Comisiei de urbanism şi administrarea patrimoniului. 
În conformitate  cu art. 44, alin. (1) din Legea 273/2006 privind finanțele publice locale, H.G. nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanțate din fonduri publice.
1. Descrierea investiției    
Amenajarea unei străzi și crearea de locuri de parcare: În plan, axul carosabilului este în mare parte în aliniament, însă pe anumite sectoare, având în vedere intenția de asigurare a circulației intre blocurile A5 cu B3, a fost necesară prevederea unor curbe. Pentru aceasta carosabilul a fost împărțit în sectoare astfel:
· primul sector asigură accesul rutier de la blocurile P6–B3 la parcarea auto de pe Calea Voitegului. Strada cu circulație in sens unic va avea lungimea de cca 92,00 m și lățimea de 4,00 m cu parcări pe o parte in lungul caii.
· al doilea sector asigură accesul rutier dintre blocurile B3–P6 la parcarea blocului social nou construit. Sectorul va avea circulație pe ambele sensuri cu lungimea de 53,00 m și lățimea carosabilului de 7,00 m si parcări pe o laterală orientate in spic. 

· al treilea sector asigură continuitatea între sectorul al doilea și accesul rutier dintre blocurile Z5–A3. Strada va avea circulație în sens unic cu lungimea de cca 64,50 m și lățimea de 4,00 m cu parcări pe ambele parți orientate in spic.


Suprafața carosabilă va avea trei zone de racordare impuse din cauza necesității continuității accesului la căile rutiere adiacente existente. 


Delimitarea locurilor de parcare și a platformei interioare se va face pe lateral cu borduri rutiere din beton cu dimensiunea de 250x240x500 mm. Scurgerea apelor de pe suprafața rutieră va fi asigurată prin panta transversală de 1,5% către bordură. 


Lățimile platformei rutiere asigură atât accesul autovehiculelor mici cât și a autospecialelor de intervenție sau utilitare. Dimensiunea locurilor de parcare vor fi de 2,50m x 5,00m.


Trotuarele vor avea in cea mai mare parte lățimea de 1,50 m cu excepția impusă de probleme de gabarit pe o zonă de circa 27,00 m lungime unde trotuarul va avea lățimea de 1,00 m.
                                                                
2. Indicatori tehnici
Suprafața terenului St = 18.458,00 mp

Suprafața parcaje si drum racord = 1.681,25 mp

Lungime rețea canalizare apă pluvială = 154,00 m

Suprafață trotuare = 349,00 mp

Categoria de importanță = C- normala
Clasa de importanță = III.

Conform P100-1/2013: Tc = 0,7 s, ag = 0,20g.
3. Indicatori economici

Valoare totală (INV), inclusiv TVA: 1.069,574,46 lei  inclusiv TVA, din care: C+M –919.167,43  lei, inclusiv TVA. 

Eșalonarea investiției (INV/C+M):

	
	Total INV (inclusiv TVA)
	C+M (inclusiv TVA)

	Anul I
	1.069,574,46 lei
	919.167,43 lei


· Categoria de importanță a construcției: Construcția proiectata se încadrează la CATEGORIA „C” DE IMPORTANȚĂ NORMALĂ și la clasa de importanța a III-a ( P100/2013).
· Durata de realizare (luni): 6 luni din care 2 luni execuția lucrărilor

Prin urmare vă rog să aprobați documentația pentru realizarea investiției “Amenajare  parcări  si drum de legătură in orașul Deta, cartier Târgul Mare, între  blocurile A5 și B3, CF. nr. 404107,, oraș Deta, jud. Timis,,
                                                                                                                        ÎNTOCMIT,
                                                                                                                    Popescu Viorica                                                                                                  

